  Майя Бывальцева Удмуртиысь кун цирк 1-тӥ куарусёнэ нырысетӥ классэ мынӥсьёс понна возьматонъёс дася. Кызьы ивортэ улосвылысь дышетонъя но тодосъя министерстволэн пресс-службаез, таяз арын цирке 21 сюрс 500-лэсь трос пиналъёс ветлыны быгатозы. 4-тӥысен 9-тӥ куарусёнозь соослы 14 возьматонъёс луозы, пиналъёслы пӧсь сиён но мороженой сётозы. Гурт ёросъёсысь но мукет каръёсысь дышетскисьёсты школа автобусэн ваёзы. Министерство ивортэмъя, та выллем ужрад Удмуртиын 15-тӥ ползэ радъяське ни. Ортчем аръёс ӵоже цирке 250-лэсь трос дышетскисьёс вуылыӥзы. Тегъёс: Мерлык Цирк Удмуртия пиналъёс Дышетонъянотодосъяминистерство  